《叶带露痕书》
宋代·林希逸

拾得阶前叶，提携近玉蜍。自呵冰冻笔，犹带露痕书。

秋兴题红日，霜寒坠绿初。珠凝光细碎，墨淡字稀疏。

滴砚研朱易，渲毫汗竹如。更乾虔亦喜，勤扫入僧庐。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。